Source: http://hvgorac.hu/news_feed?page=191
Timestamp: 2018-05-28 05:21:41
Document Index: 18881600

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'bíróság ']

Devizahitelek: miért nem szólt a közjegyző, hogy tisztességtelen a szerződés?
Egy magánszemély bírósághoz fordult, mert a közjegyző úgy engedélyezte ingatlanja végrehajtását, hogy a szerződés tisztességességét nem vizsgálta meg. Az Európai Bíróságon jár az ügy. Még 2007 decemberében egy magánszemély svájci frank alapú devizahitel-szerződést kötött az Erste Bankkal. Az adós a kölcsönszerződés alapján közjegyzői okiratba foglalt kötelezettségvállaló nyilatkozatot tett, amelynek értelmében a bank vele szemben nemfizetés esetén közvetlenül a közjegyzőtől kérhette ún. végrehajtási záradék kibocsátását, amellyel bírósági eljárás nélkül megindítható az adós ellen a végrehajtás. Miután az adós a fizetési kötelezettségének nem tett eleget, a bank kérte a végrehatási záradék kibocsátását, aminek a közjegyző eleget is tett.
Már 23 gyanúsítottja a van a több száz milliós költségvetési csalásnak
Újabb három gyanúsítottja van egy több száz milliós költségvetési csalás miatt folyó nyomozásnak, a rendelkezésre álló adatok szerint az elkövetők valótlan tartalmú kérelmekkel jogosulatlanul igényeltek uniós területalapú támogatásokat - közölte a Fővárosi Főügyészség ma az MTI-vel.
Pontosításokat fogadott el a családi csődvédelemmel kapcsolatban a TAB
Kiegészítik a kormányrendeleti felhatalmazást, pontosítják a családi vagyonfelügyelővel szemben támasztott követelményeket, és egyes esetekben a végrehajtással kapcsolatos szabályokat azok a módosító javaslatok, amelyeket csütörtökön fogadott el a természetes személyek adósságrendezéséről szóló előterjesztéshez az Országgyűlés törvényalkotási bizottsága.
A bezárt kislétai kislány esete tanulságokkal szolgál
Az ombudsman szerint a kislétai bezárt kislány esete komoly tanulságokkal szolgál mind a gyermekvédelmi jelzőrendszer működésével, mind a lakókörnyezet szerepével kapcsolatban. Azt mutatja, hogy minden jelzés számít a gyermekek veszélyeztetettségének felismerése és a megelőzés szempontjából.
A szabadságok miatt perlik az államot
Pert indít a magyar állam ellen a Magyar Szakszervezeti Szövetség (MASZSZ) jogalkotással okozott kár miatt, mivel a munka törvénykönyvének 2012 és 2014 között érvényben lévő rendelkezései miatt csökkent a kivehető alapszabadság mértéke, és emiatt számos munkavállalót kár ért - mondta Kordás László, a MASZSZ elnöke szerdán, egy budapesti sajtóbeszélgetésen.
A tényleges életfogytiglannal kapcsolatban jogegységi eljárás indul a Kúrián
A Kúria büntető kollégiumának vezetője jogegységi eljárás lefolytatását indítványozta egy tényleges életfogytiglannal kapcsolatos döntés miatt. A Kúria büntető kollégiumának vezetője az egységes ítélkezési gyakorlat biztosításáért jogegységi eljárás lefolytatását indítványozta a Kúria felülvizsgálati eljárásban hozott, a tényleges életfogytiglani büntetés alkalmazását érintő döntése következtében felmerült elvi kérdésben - áll a Kúria honlapján szerdán közzétett egymondatos közleményben. Június 11-én a Kúria öttagú tanácsa mellőzte a tényleges életfogytiglanra vonatkozó rendelkezést Magyar László ügyében a strasbourgi Emberi Jogok Európai Bíróságának korábbi döntése miatt. Elrendelte ugyanakkor azt, hogy a férfi feltételes szabadságra bocsátása leghamarabb 40 év múlva vizsgálható.
A végrehajtási eljárással kapcsolatban felmerülő büntetőjogi kérdések
A bírósági végrehajtás az elmúlt években rendkívüli módon a figyelem középpontjába került. A kedvezőtlen gazdasági folyamatok, a gazdasági környezet megváltozása sokakat hátrányosan érintett. Szembetűnő, hogy míg 2007-ben 194 482 végrehajtási eljárás indult, addig a 2013-as esztendőben az újonnan indult végrehajtási ügyek száma elérte 495 226-ot.
Az OBT az Igazságszolgáltatási Tanácsok Európai Hálózatának tagja - Sikeres előrelépés - Beszélgetés Hámori Attilával, az OBT elnökével
Az Igazságszolgáltatási Tanácsok Európai Hálózatának (ENCJ) munkájában a magyar igazságszolgáltatásnak sikerült előre lépnie. A június 3-5. között megrendezett hágai konferencián ugyanis az Országos Bírói Tanácsot (OBT) a szervezet tagjává választották. A tagságról Hámori Attila, az OBT soros elnök beszélt.
Az új Ptk. jelentősége - Vékás Lajos előadás a Polgári Jogi Tudományos Diákkör keretében
"A bizonytalanság és a kételkedés nem lehet helytelenítendő" - vallja Vékás Lajos professzor. A kodifikációs szerkesztőbizottság vezetője, korunk egyik legnagyobb tekintélyű jogtudósa a legjelentősebb változásokról, véleményekről és várakozásokról az új Polgári Törvénykönyvvel kapcsolatban. - Kuslits Katalin írása a professzor Polgári Jogi Tudományos Diákkör keretében tartott emlékezetes előadását idézi.
Battonyai gyilkosság - Tényleges életfogytiglant kért az ügyész az elsőrendű vádlottra
Tényleges életfogytiglani büntetés kiszabását kérte az ügyész a Szegedi Ítélőtáblán tartott szerdai másodfokú tárgyaláson arra a férfira, aki - az elsőfokú ítélet szerint - két társával Battonyán halálra kínzott egy fiatal lányt.
Felmentették a fiáért aggódó és orvosra támadó apát
Felmentette a Kaposvári Törvényszék tanácsa azt a 42 éves siófoki férfit, akit közfeladatot ellátó személy elleni erőszak miatt emelt vádat az ügyészség, s a siófoki bíróság egy év, három esztendőre felfüggesztett börtönre ítélte.
Létrejött a központi címregiszter
Megvalósult a központi, egységes és teljes címregiszter, a közhiteles adatbázis célja a magyarországi címkezelés egységes jogszabályi környezetének és igazgatási folyamatainak kialakítása volt – közölte a Belügyminisztérium szerdán.
Nem hitelesítette az NVB az Együtt nemzeti konzultációra alapuló népszavazási kérdéseit
Megtagadta a Nemzeti Választási Bizottság (NVB) szerdai ülésén azoknak a népszavazási kérdéseknek a hitelesítését, amelyeket Pápa Levente, az Együtt - a Korszakváltók Pártja alelnöke nyújtott be a bevándorlásról és a terrorizmusról szóló nemzeti konzultációban szereplő kérdések alapján. Az NVB szerdai ülésén egyhangú döntésekkel tagadta meg az aláírásgyűjtő ívek hitelesítését.
A banktitoknak nem minősülő adatok körét szélesítették
A Quaestor-üggyel összefüggésben kiterjesztette kedden a parlament a banktitoknak nem minősülő adatok körét. A 146 igen szavazattal, 7 nem ellenében, 27 tartózkodás mellett megszavazott törvénymódosítás értelmében nem banktitok a Quaestor Pénzügyi Tanácsadó Zrt.-nek - továbbá a részesedésével működő gazdasági társaságoknak - az MFB-vel kötött ügyleteire vonatkozó szerződés, biztosítéki szerződés, az ügyletekhez kapcsolódó igényérvényesítési eljárások irata, valamint a döntés-előkészítés és a döntéshozatal során keletkezett irat, adat.
A Fővárosi Törvényszék soron kívül tárgyalja a Biszku-ügyet
A Fővárosi Ítélőtábla június elsejei másodfokú végzésével hatályon kívül helyezte az elsőfokú ítéletet a háborús bűntettel megvádolt 94 éves Biszku Béla ügyében. Az Országgyűlés Igazságügyi bizottságában kedden Trócsányi László igazságügyi miniszter úgy vélte: hosszú eljárásra van kilátás, jobb lett volna dönteni ebben a kérdésben. Korábban többen is bírálták az ítélőtábla hatályon kívül helyező döntését. Lázár János, a Miniszterelnökség vezetője korábban a Biszku-üggyel összefüggésben úgy fogalmazott: "én azok közé tartozom, akiket az ítélet indoklása kifejezetten felháborít".
A parlament szigorította a pénzügyi szolgáltatók felügyeletét
A törvényjavaslat zárószavazását, miután a Ház nem fogadta el a kétharmados passzusokat, két héttel ezelőtt elhalasztották, az azóta átdolgozott előterjesztést most egyszerű többséggel szavazták meg a képviselők.
Az OBH elnöke zéró toleranciát hirdetett az ügyhalogatások ellen
Zéró toleranciát hirdetett az ügyhalogatások ellen Handó Tünde, az Országos Bírósági Hivatal (OBH) elnöke. Az OBH elnöke keddi rendkívüli sajtótájékoztatóján - konkrét eljárások említése nélkül - a közelmúltban jelentős sajtóvisszhangot kiváltó bírósági ügyekre utalva leszögezte: a bírók függetlenek, csak a törvényeknek vannak alárendelve, ítélkezési tevékenységükben nem utasíthatók. Handó Tünde - egy most meghirdetett tízpontos program részeként - felhívta a bírósági elnököket, hogy a bírák ellen irányuló méltatlan támadásokkal szemben határozottan és hathatósan lépjenek fel.
Dr. Rendeki Ágnes munkaügyi bíró vezeti a Pécsi Törvényszéket
Azt remélem, azért gondoltak rám, mert látták, hogyan, milyen hozzáállással dolgozom - nyilatkozta dr. Rendeki Ágnes.
Egységesítené az adatvédelmi szabályokat az új EU-s irányelv
Az uniós országok igazságügy minisztereinek múlt heti találkozóján fontos előrelépés történt a személyes adatok védelméről és felhasználásáról szóló uniós rendelettervezettel kapcsolatban. A miniszterek elfogadták az általános alapelveket, amellyel megnyílik a lehetőség a tervezet általános parlamenti vitája előtt - mondta Péterfalvi Attila a Rádió Orienten. A NAIH elnöke szerint a reformcsomagot akár két éven belül elfogadhatják.
Tételek: 3801 - 3820 / 4235 (212 oldal)